เอกสารแนบ 3 รายงานของคณะกรรมการตรวจสอบ

เรียน ท่านผู้ถือหุ้น บริษัท ชาญอิสสระดีเวล็อปเมนท์ จำกัด (มหาชน)

คณะกรรมการตรวจสอบของบริษัท ประกอบด้วยกรรมการผู้ทรงคุณวุฒิ ซึ่งเป็นกรรมการอิสระ จำนวน
3 ท่าน คือ นาย พิสุทธิ์ เดชะไกศยะ เป็นประธานกรรมการตรวจสอบ นาย วิทิต รัชชตาตะนันท์
และนายพินิจ พัวพันธ์ เป็นกรรมการตรวจสอบ โดยในปี 2554
จัดให้มีการประชุมคณะกรรมการตรวจสอบ รวม 6 ครั้ง โดย 1 ครั้ง
เป็นการประชุมร่วมกับผู้สอบบัญชีเป็นการเฉพาะ เพื่อหารือกับผู้สอบบัญชีในเรื่องต่าง ๆ
ที่เกี่ยวข้องกับการตรวจสอบงบการเงิน

คณะกรรมการตรวจสอบ ได้ปฏิบัติหน้าที่ตามขอบเขต หน้าที่ และความรับผิดชอบ
ที่ได้รับมอบหมายจากคณะกรรมการบริษัท
ซึ่งสอดคล้องกับข้อกำหนดของตลาดหลักทรัพย์แห่งประเทศไทย ทั้งนี้ได้ประชุมร่วมกับฝ่ายจัดการ
หน่วยงานตรวจสอบภายใน และผู้สอบบัญชีในวาระที่เกี่ยวข้อง สรุปสาระสำคัญได้ดังนี้

1.  สอบทานงบการเงินรายไตรมาสและงบการเงินประจำปี 2554
    คณะกรรมการตรวจสอบได้พิจารณาสอบ

  ทานรายงานทางการเงินรายไตรมาสและงบการเงิน ปี 2554 ร่วมกับฝ่ายจัดการที่เกี่ยวข้อง
  และผู้สอบบัญชี เพื่อให้มั่นใจว่ารายงานทางการเงินของบริษัทฯ
  ได้จัดทำขึ้นอย่างถูกต้องตามที่ควรในสาระสำคัญตามมาตราฐานการบัญชีที่รับรองทั่วไป
  มีการเปิดเผยข้อมูลอย่างเพียงพอ ครบถ้วน และเชื่อถือได้
  โดยมีการติดตามความคืบหน้าในการนำระบบมาตราฐานบัญชีใหม่ IFRS มาใช้ในปี 2554
  และประเมินผลกระทบต่องบการเงินของบริษัทฯ จากการนำมาตราฐานดังกล่าวมาใช้พบว่า
  ไม่มีผลกระทบอย่างมีนัยสำคัญ

2.  สอบทานระบบการควบคุมภายใน และการตรวจสอบภายใน
    เพื่อประเมินความเพียงพอเหมาะสมและมี

ประสิทธิผล
ของระบบการควบคุมภายในอันจะช่วยส่งเสริมให้การดำเนินงานบรรลุตามเป้ามหมายที่กำหนดไว้

  โดยพิจารณาระบบควบคุมภายในร่วมกับผู้สอบบัญชี และหน่วยงานตรวจสอบภายใน
  และได้อนุมัติแผนการตรวจสอบภายในประจำปี ซึ่งคณะกรรมการตรวจสอบมีความเห็นว่าบริษัทฯ
  มีระบบการติดตามควบคุมดูและการดำเนินงานของบริษัทและบริษัทย่อยอย่างเพียงพอ
  เหมาะสมและมีประสิทธิผล ไม่พบประเด็นปัญหาหรือข้อบกพร่องที่เป็นสาระสำคัญ
  และมีการเปิดเผยข้อมูลอย่างถูกต้อง ครบถ้วน และเชื่อถือได้

3.  สอบทานให้บริษัทปฏิบัติตามกฏหมายว่าด้วยหลักทรัพย์และตลาดหลักทรัพย์ ข้อกำหนดของตลาด

  หลักทรัพย์แห่งประเทศไทย และกฏหมาย ที่เกี่ยวข้องกับธุรกิจของบริษัทฯ
  คณะกรรมการตรวจสอบมีความเห็นว่า บริษัทฯได้ปฏิบัติตามกฏหมาย และข้อกำหนดที่เกี่ยวข้อง
  รวมถึงการปฏิบัติต่อผู้มีส่วนได้เสียของบริษัทและสังคมโดยส่วนรวมอย่างครบถ้วนถูกต้อง
  และเป็นไปตามหลักการกำกับดูแลกิจการที่ดี

4.  พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชี ประจำปี 2555
    เพื่อนำเสนอต่อ

  คณะกรรมการบริษัท ให้ขออนุมัติจากที่ประชุมสามัญผู้ถือหุ้นประจำปี 2555
  ซึ่งคณะกรรมการตรวจสอบได้พิจารณาผลการปฏิบัติงาน ความเป็นอิสระ
  และความเหมาะสมของค่าตอบแทนแล้ว เห็นควรเสนอแต่งตั้ง นางสาววราพร ประภาศิริกุล
  ผู้สอบบัญชีรับอนุญาตเลขที่ 4579 หรือ นายณรงค์ พันตาวงษ์ ผู้สอบบัญชีรับอนุญาตเลขที่ 3315
  หรือ นางสาวศิราภรณ์ เอื้ออนันต์กุล ผู้สอบบัญชีรับอนุญาตเลขที่ 3844 แห่งบริษัท
  สำนักงานเอินส์ท แอนด์ ยัง จำกัด เป็นผู้สอบบัญชีของบริษัทฯ ประจำปี 2555
  โดยคณะกรรมการตรวจสอบมีความเห็นในการเสนอแต่งตั้งผู้สอบบัญชีดังกล่าว ดังนี้

-   ในรอบปีบัญชีที่ผ่านมา ผู้สอบบัญชีได้ปฏิบัติงานด้วยความรู้ ความสามารถในวิชาชีพ
    และให้ข้อเสนอเกี่ยวกับระบบควบคุมภายในและความเสี่ยงต่าง ๆ
    รวมทั้งมีความเป็นอิสระในการปฏิบัติงาน

-   มีการปฏิบัติสอดคล้องกับข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
    ในเรื่องการกำหนดให้บริษัทจดทะเบียนต้องจัดให้มีการหมุนเวียนผู้สอบบัญชีที่ลงลายมือชื่อรับรองงบการเงินทุก
    5 รอบปีบัญชี ทั้งนี้ ผู้สอบบัญชีที่ได้รับการแต่งตั้งให้เป็นผู้สอบบัญชี ประจำปี 2554
    จะจัดเป็นปีแรกของการลงลายมือชื่อรับรองงบการเงินของบริษัทฯ

-   ผู้สอบบัญชีไม่มีความสัมพันธ์ใด ๆ กับบริษัทฯ และบริษัทย่อย

5.  สอบทานและให้ความเห็นต่อรายการที่เกี่ยวโยงกัน
    คณะกรรมการตรวจสอบได้สอบทานการทำรายการ

  ระหว่างบุคคลหรือกิจการที่เกี่ยวข้องกันของบริษัทฯ ซึ่งอาจมีความขัดแย้งทางผลประโยชน์
  และมีความเห็นว่ารายการดังกล่าวสมเหตุสมผล
  เป็นรายการจริงทางการค้าอันเป็นธุรกิจปกติทั่วไป
  มีการเปิดผยรายการที่เกี่ยวโยงกันเป็นไปตามหลักเกณฑ์ที่ตลาดหลักทรัพย์แห่งประเทศไทยกำหนด

6.  การประเมินตนเอง คณะกรรมการตรวจสอบได้ประเมินผลการปฏิบัติงานของตนเอง
    โดยเปรียบเทียบกับคู่มือ

  แนวทางการปฏิบัติที่ดีของตลาดหลักทรัพย์แห่งประเทศไทย
  ซึ่งผลการประเมินสรุปว่าคณะกรรมการตรวจสอบมีผลการปฏิบัติงานครบถ้วนตามขอบเขต หน้าที่
  และความรับผิดชอบที่ได้รับมอบหมายจากคณะกรรมการบริษัทฯ
  และสอดคล้องตามประกาศของตลาดหลักทรัพย์ แห่งประเทศไทย

โดยสรุปในภาพรวม คณะกรรมการตรวจสอบ
ได้ปฏิบัติหน้าที่ครบถ้วนตามที่ได้ระบุไว้ในกฏบัตรคณะกรรมการตรวจสอบที่ได้รับอนุมัติจากคณะกรรมการบริษัทฯ
และมีความเห็นว่า บริษัทฯ
มีการรายงานข้อมูลทางการเงินและการดำเนินงานอย่างถูกต้องและมีการเปิดเผยข้อมูลอย่างเพียงพอ
มีระบบการควบคุมภายใน การตรวจสอบภายใน การบริหารความเสี่ยงที่เหมาะสมและมีประสิทธิผล
มีการปฏิบัติตามกฏหมาย ระเบียบ และข้อกำหนดต่างๆ
ที่เกี่ยวข้องกับการดำเนินกิจการของบริษัทอย่างเคร่งครัด

นาย พิสุทธิ์ เดชะไกศยะ

ประธานกรรมการตรวจสอบ